PRIJEDLOG ODLUKE
	Na temelju odredbe članka 9. stavka 10. Zakona o grobljima („Narodne novine“ broj 78/25., 80/25.), Općinsko vijeće Općine Sveti Đurđ dana __ 2026. godine donosi sljedeću

ODLUKU 
o visini grobnih naknada na području Općine Sveti Đurđ

Članak 1.
Ovom Odlukom utvrđuju se iznosi naknada kod dodjele grobnog mjesta na korištenje te godišnje naknade za korištenje grobnog mjesta na grobljima na području Općine Sveti Đurđ te naknada za korištenje komunalne infrastrukture. 

Naknada za dodjelu grobnog mjesta na korištenje
Članak 2.  
(1) Naknade kod dodjele grobnog mjesta (zemljišta) utvrđuje se u iznosima kako slijedi: 
1. Visina naknade za dodjelu na korištenje grobnog mjesta za osobe koje imaju prebivalište na području Općine Sveti Đurđ utvrđuje se u iznosu od:
- za grobno mjesto za ukop jedne osobe				150,00 eur
- za obiteljsko grobno mjesto 					280,00 eur

2. Visina naknade kod dodjele na korištenje grobnog mjesta za osobe koje imaju prebivalište izvan područja Općine Sveti Đurđ utvrđuje se u iznosu od:
- za grobno mjesto za ukop jedne osobe				300,00 eur
- za obiteljsko grobno mjesto 					500,00 eur

3. Visina naknade kod dodjele na korištenje grobnog mjesta za mještane naselja Hrženica koji su sudjelovali u izgradnji groblja  
- naknada se ne plaća.

(2) Naknada za dodjelu grobnog mjesta određuje se rješenjem i plaća se jednokratno prilikom dodjele grobnog mjesta.

Visina godišnje grobne naknade
Članak 3.
(1) Korisnik grobnog mjesta dužan je plaćati godišnju grobnu naknadu:
- za grobno mjesto za ukop jedne osobe				15,00 eur
- za obiteljsko grobno mjesto					20,00 eur
- za dječje grobno mjesto					6,00 eur
(2) Godišnja grobna naknada plaća se na temelju uplatnica koje Uprava groblja dostavlja korisniku grobnog mjesta. 

Članak 4.  
Prilikom izvođenja građevinskih ili kamenoklesarskih radova na grobnom mjestu korisnik grobnog mjesta dužan je podmiriti paušalni iznos troškova korištenja komunalne infrastrukture i energenata groblja u iznosu od 20,00 eura po zahvatu. 


Članak 5.
Naknade iz članaka 2. i 3. ove Odluke prihod su Općine Sveti Đurđ i plaćaju se u korist proračuna Općine Sveti Đurđ, IBAN: HR5023600001843700004

Članak 6.  
Ova Odluka stupa na snagu osmog dana od dana objave u „Službenom vjesniku Varaždinske županije“. 

Članak 7.  
Stupanjem na snagu ove Odluke prestaje važiti Odluka o visini naknade za grobna mjesta i održavanje groblja  („Službeni vjesnik Varaždinske županije“ broj 61/23.).

OPĆINSKO VIJEĆE OPĆINE SVETI ĐURĐ

Sveti Đurđ, _____________2026.
































Obrazloženje

PRAVNI TEMELJ: članak 9. stavak 10. Zakona o grobljima („Narodne novine“ broj 78/25., 80/25.)
Donošenje nove Odluke o visini grobnih naknada predlaže se radi usklađivanja s odredbama novog Zakona o grobljima („Narodne novine“ broj 78/25., 80/25.) koji je stupio na snagu 17.5.2025.
Odredbom članka 9. stavak 10. Zakona o grobljima propisano je:
„(10) Predstavničko tijelo jedinice lokalne samouprave donosi odluku kojom se uređuju:
– mjerila i kriteriji za dodjelu i ustupanje grobnih mjesta na korištenje
– iskopavanje i premještaj posmrtnih ostataka
– ukopi i privremeni ukopi
– način ukopa nepoznatih osoba
– produbljenje groba i premještanje posmrtnih ostataka u grobnici
– održavanje groblja i uklanjanje otpada
– veličina, dimenzije, materijal i izgled grobnih mjesta i spomen-obilježja
– uvjeti upravljanja grobljem od strane pravne osobe koja upravlja grobljem
– uvjeti, način i mjesto prosipanja kremiranih posmrtnih ostataka umrle osobe
– uvjeti i mjerila za plaćanje naknade pri dodjeli grobnog mjesta i godišnje grobne naknade, kao i mogućnost plaćanja godišnje grobne naknade unaprijed
– uvjeti za ustupanje prava korištenja grobnog mjesta trećim osobama“
Predloženom Odlukom ne mijenjaju se postojeći iznosi naknade za dodjelu grobnog mjesta na korištenje niti iznosi godišnje grobne naknade. Visine naknada ostaju jednake onima koje su propisane važećom Odlukom o visini naknade za grobna mjesta i održavanje groblja.
Novost u odnosu na dosadašnje uređenje jest odredba kojom se propisuje obveza podmirenja paušalnog iznosa troškova korištenja komunalne infrastrukture i energenata prilikom izvođenja građevinskih ili kamenoklesarskih radova na grobnom mjestu. Ne radi se o uvođenju nove grobne naknade, već o naknadi troškova koji nastaju zbog korištenja vode, električne energije i druge komunalne infrastrukture tijekom izvođenja radova na groblju.
Slijedom navedenoga, donošenjem nove Odluke osigurava se usklađenost općeg akta s važećim zakonskim propisima, uz zadržavanje dosadašnje razine financijskog opterećenja korisnika grobnih mjesta u pogledu naknade za dodjelu grobnog mjesta i godišnje grobne naknade.

